তাজিংডং
তাজিংডং (বিজয় নামেও পরিচিত) বাংলাদেশের একটি পর্বতশৃঙ্গ। সরকারিভাবে এটি বাংলাদেশের সর্বোচ্চ পর্বতশৃঙ্গ এটি বাংলাদেশের দক্ষিণ-পূর্বাঞ্চলীয় বান্দরবন জেলার রুমা উপজেলার সাইচল পর্বতসারিতে অবস্থিত। সরকারী হিসেবে তাজিংডং পর্বতের উচ্চতা ১,২৮০ মিটার (৪১৯৮.৪ ফুট) । পূর্বে কেওক্রাডংকে দেশের সর্বোচ্চ পর্বতশৃঙ্গ মনে করা হত, আধুনিক গবেষণায় এই তথ্য ভুল প্রমাণিত হয়েছে। বর্তমানে বেসরকারী গবেষণায় সাকা হাফং পর্বতকে বাংলাদেশের সর্বোচ্চ পর্বতশৃঙ্গ দাবী করা হয়, তবে এটি এখনও সরকারি স্বীকৃত নয়।
বোহেমীয় অরণ্য
বোহেমীয় অরণ্য মূলত গভীর অরণ্য আচ্ছাদিত একটি পর্বতশ্রেণী যার পর্বতগুলির গড় উচ্চতা ৮০০ থেকে ১৪০০ মিটার। এর সর্বোচ্চ শৃঙ্গটির নাম গ্রোসার আর্বার (Großer Arber)। ১৪৫৬ মিটার উঁচু এই পর্বতটি বাভারীয় পার্শ্বে অবস্থিত। বোহেমীয় অংশের সর্বোচ্চ পর্বতটি হল প্লেচি (১৩৭৮ মিটার)। এটি ইউরোপের সবচেয়ে প্রাচীন পর্বতশ্রেণীগুলির একটি। সময়ের সাথে সাথে পর্বতগুলি ক্ষয়ে গিয়ে বর্তমানের প্রায় মসৃণ গোলাকার রূপ পেয়েছে। এখানকার সুউচ্চ মালভূমির অত্যন্ত শীতল জলবায়ু আবাস-অনুকূল নয়। এ অঞ্চলে প্রচুর পিট-কয়লা সমৃদ্ধ জলাভূমি আছে।